**Henrik Anker Bjerregaard Ziegler** (født 28. september 1831 på kapellangården Stade i Vågå, døde 31. juli 1885 i Chicago i Amerikas forente stater) var en norsk kaptein og provost marskalk under den amerikanske borgerkrigen.

Oppvekst og bakgrunn
--------------------

Henrik Anker Bjerregaard Ziegler tilhørte slekten Ziegler. Faren var daværende sjef for Vaageske kompani, kaptein, Ulrich Reinhold Ziegler (1791-1854) og moren var Kirstine Margrethe Bjerregaard (1796-1882). Zieglers yngre bror var oberstløytnanten, kartografen og arkeologen Reinhold Ziegler (1839-1918).

Han var oppkalt etter sin morbror, forfatteren Henrik Anker Bjerregaard.

Ziegler var gift med Hella Marie Magnussen, født i 1823 i Holmestrand. Han utdannet seg og ble kjøpmann i Kristiania, før han i 1858 emigrerte til Amerika.

15th Wisconsin Volunteer Infantrys regimentsflagg, «For Gud og Vort Land!», ble etter den amerikanske borgerkrigen returnert til Society Nora, R. H. K. i Chicago på regimentets vegene av daværende kaptein Ziegler og løytnant Nils Gilbert.

15th Wisconsin Volunteer Infantry
---------------------------------

Ved ankomst i Amerika fikk Ziegler navnet Henry Siegel. Han bosatte seg i Chicago og lot seg verve til 15th Wisconsin Volunteer Infantry, hvor han den 27. september 1861 ble innrullert som sersjant i kompani A, kalt «St. Olaf's Rifles». Kompaniet gikk også under navnet «Sailor Company» på grunn av den store andelen sjømenn, og «Chicago Company» på grunn av den store andelen av vervede som var borgere fra Chicago by.

Slaget ved Chickamauga 19-20. september 1863.

Den amerikanske borgerkrigen
----------------------------

Ziegler mønstret som sersjant den 15. desember 1861 og steg raskt i gradene. Han blir forfremmet til førstesersjant, og så utnevnt til løytnant den 8. januar 1862. Etter han ble utnevnt til løytnant blir han separert fra kompani A for å tjenestegjøre som provost marskalk ved hovedkvarteret til brigadegeneral Jefferson Columbus Davis første divisjon.

Den 16. desember 1862 blir Ziegler igjen forfremmet, og utnevnt til premierløytnant ved Murfreesboro i Tennessee.

Ziegler og 15th Wisconsin Volunteer Infantry deltok i mange blodige slag under den amerikanske borgerkrigen:

* Slaget om Island Number Ten 28. februar-8. april 1862
* Slaget ved Perryville 8. oktober 1862
* Slaget ved Stones River 31. desember 1862 til 2. januar 1863
* Tullahoma-felttoget 24. juni- 3. juli 1863
* Slaget ved Chickamauga 19-20. september 1863
* Slaget ved Resaca 13.-15. mai 1864
* Slaget ved Peachtree Creek 25. august 1864
* Slaget ved Atlanta 22. juli til 25. august 1864
* Slaget ved Jonesborough 31. aug.-1. september 1864

Mest kjent er slaget ved Chickamauga, som stod mellom Unionens Army of the Cumberland med cirka 60 000 mann, kommandert av generalmajor William Rosecrans og Konføderasjonens Army of Tennessee med cirka 65 000 mann, kommandert av general Braxton Bragg. Under slaget ved Chickamauga blir 15th Wisconsin Volunteer Infantrys egen oberst Hans Christian Heg såret og dør senere av skadene. 

Den 13. oktober 1863 blir Ziegler seperarert fra kompani A nok en gang. Denne gang for å lede troppene som skulle eskortere forsyningstrenet fra Stevenson i Alabama til Chattanooga i Tennessee. Ziegler blir syk og lagt inn på sykehuset i Chattanooga 24. desember 1863, men fikk fort permisjon fra sykehuset. Ble igjen syk og innlagt på sykehus den 25. juni 1864, også denne gangen kortvarig.

I Zieglers historie finner også et eksempel på unionshærens vilje til å rekrutere blant sørstatenes afrikansk-amerikanske befolkning. Det noteres i Ole A. Busletts «Det Femtende Regiment, Wisconsin Frivillige» at «Underkok, Thom. Jefferson Davis, Neger» lar seg verve i Murfreesboro, Tennessee, til daværende (premier)løytnant Henry Siegel den 14. mars 1864.

Ziegler blir mot slutten av den amerikanske borgerkrigen utnevnt til, men mønstret aldri som, kaptein. Han blir dimittert som premierløytnant mot krigens slutt, den 20. desember 1864 i Chattanooga i Tennessee.

Etter borgerkrigen
------------------

Etter krigens slutt returnerte Ziegler til Chicago hvor han tjenestegjør som «county constable». Han danner også et kompani av frivillige veteraner for 23rd Illinois Veteran Regiment.

På 15th Wisconsin Volunteer Infantrys vegene, så returnerer Kaptein Ziegler og løytnant Nils Gilbert, regimentsflagget med påskriften «For Gud og Vort Land!», til Society Nora, R. H. K. i Chicago. Flagget er i dag en del av Luther College Collection, på Vesterheim Norwegian-American Museum i Decorah, Iowa.

Henrik Anker Bjerregaard Ziegler dør den 31. juli 1885 og blir begravet på Graceland kirkegård i Chicago.

Referanser
----------

1. ↑  Ager, Waldemar (1916). *Oberst Heg og hans gutter*. Eau Claire, Wisconsin: Fremad Pub. Co.
2. ↑  Buslett, Ole A. (1894). *Det Femtende Regiment, Wisconsin Frivillige*. Decorah, Iowa.
3. ↑  Ziegler, Ulrik H. G (1958). *Slekten Ziegler i Norge : Reinhold Ziegler og hans etterkommere i Lesja : Sorenskriver Jens Zieglers etterkommere*. Hønefoss.
4. ↑  *Digitalisat Deutsche Adelsgenossenschaft (Utg.): Jahrbuch des Deutschen Adels, bind 3*. Verlag von W. T. Bruer. 1899. s. 973.
5. ↑  Hirsch, J.C.W. og Hirsch, K. *Fortegnelse over danske og norske officerer m. fl. fra 1648 til 1814*. København: Det Kongelige Biblioteks håndskriftafd. s. 34-94. CS1-vedlikehold: Flere navn: forfatterliste (link)
6. ↑  Ager, Waldemar (1916). *Oberst Heg og hans gutter*. Eau Claire, Wisconsin: Fremad Pub. Co.
7. ↑  Ziegler, Ulrik H. G (1958). *Slekten Ziegler i Norge : Reinhold Ziegler og hans etterkommere i Lesja : Sorenskriver Jens Zieglers etterkommere*. Hønefoss.
8. ↑  Parelius, Nils (1912-1995) (1954). *Oberstløytnant Reinhold Ziegler: 1839-1918 : et minneskrift*. Molde: Romsdal sogelag.
9. ↑  Ziegler, Ulrik H. G (1958). *Slekten Ziegler i Norge : Reinhold Ziegler og hans etterkommere i Lesja : Sorenskriver Jens Zieglers etterkommere*. Hønefoss.
10. ↑  Ager, Waldemar (1916). *Oberst Heg og hans gutter*. Eau Claire, Wisconsin: Fremad Pub. Co.
11. ↑  Ager, Waldemar (1916). *Oberst Heg og hans gutter*. Eau Claire, Wisconsin: Fremad Pub. Co.
12. ↑  Ager, Waldemar (1916). *Oberst Heg og hans gutter*. Eau Claire, Wisconsin: Fremad Pub. Co.
13. ↑  Ager, Waldemar (1916). *Oberst Heg og hans gutter*. Eau Claire, Wisconsin: Fremad Pub. Co.
14. ↑  Buslett, Ole A. (1894). *Det Femtende Regiment, Wisconsin Frivillige*. Decorah, Iowa.
15. ↑  Buslett, Ole A. (1894). *Det Femtende Regiment, Wisconsin Frivillige*. Decorah, Iowa.
16. ↑  Buslett, Ole A. (1894). *Det Femtende Regiment, Wisconsin Frivillige*. Decorah, Iowa.
17. ↑  Buslett, Ole A. (1894). *Det Femtende Regiment, Wisconsin Frivillige*. Decorah, Iowa.
18. ↑  Buslett, Ole A. (1894). *Det Femtende Regiment, Wisconsin Frivillige*. Decorah, Iowa.
19. ↑  Buslett, Ole A. (1894). *Det Femtende Regiment, Wisconsin Frivillige*. Decorah, Iowa.
20. ↑  Buslett, Ole A. (1894). *Det Femtende Regiment, Wisconsin Frivillige*. Decorah, Iowa.
21. ↑  Buslett, Ole A. (1894). *Det Femtende Regiment, Wisconsin Frivillige*. Decorah, Iowa.
22. ↑  Ager, Waldemar (1916). *Oberst Heg og hans gutter*. Eau Claire, Wisconsin: Fremad Pub. Co.
23. ↑  Ager, Waldemar (1916). *Oberst Heg og hans gutter*. Eau Claire, Wisconsin: Fremad Pub. Co.
24. ↑  Ziegler, Ulrik H. G (1958). *Slekten Ziegler i Norge : Reinhold Ziegler og hans etterkommere i Lesja : Sorenskriver Jens Zieglers etterkommere*. Hønefoss.